મારો હાર્વર્ડનો અનુભવ અદ્દભુત હતો. શિક્ષણ વિશ્વનું વાતાવરણ પણ એટલું જ અદ્દભુત હતું. જે વિષયો મેં નહોતા લીધા તેના વર્ગોમાં જઈને પણ હું બેસતો. અને હોસ્ટેલની મજા તો કાંઈ ઔર જ હતી. ક્યુરિયર હાઉસમાં આપેલા રેડક્લિફમાં હું રહેતો હતો. મોડી રાત સુધી મિત્રો મારા ઓરડામાં ધામો નાખી ચર્ચાઓ કરતા રહેતા. એમને ખબર હતી કે મને કાંઈ સવારે વહેલા ઊઠવાની ચિંતા નથી. આમ મને બધાં ‘અસામાજિક તત્વો’ ની નેતાગીરી મળી. કહેવાતા ‘સભ્ય’ લોકોથી અમે જુદા છીએ એવું પુરવાર કરવા અમે સૌ એક બીજાને જાણે વળગી રહેતા.